projecte-aina/catalan_government_crawling huggingface dataset:
El Programa Operatiu per a Espanya del Fons Europeu Marítim i de la Pesca (FEMP), per al període 2014-2020, aprovat per decisió de la Comissió Europea el 13 de novembre de 2015, recull la possibilitat de concedir les ajudes al sector pesquer espanyol en els supòsits assenyalats.
Aquests ajuts donen resposta a la prioritat 1 relativa a «Fomentar una pesca sostenible des del punt de vista mediambiental, eficient en l'ús dels recursos, innovadora, competitiva i basada en el coneixement», establerta en l'article 6 del Reglament (UE) n.o.
508/2014, del Parlament Europeu i del Consell, de 15 de maig de al 2014.
Els ajuts seran gestionats per la Secretaria General de Pesca, a través de la Direcció General d'Ordenació Pesquera i Aqüicultura de l'Estat espanyol en el cas de flotes afectades per la no renovació d'un acord de col·laboració de pesca sostenible o els seus protocols, o quan s'adoptin mesures d' emergència per a la Comissió o d'àmbit nacional, sempre que afectin més d'una comunitat autònoma.
El finançament dels ajuts previstos s'efectuarà amb càrrec a l'aplicació pressupostària que es determini per a cada exercici en els pressupostos generals de l'Estat i que s'indicarà en cada convocatòria.
L'import màxim de l'ajut podrà arribar al 100% de l'import subvencionable, sent la contribució del FEMP del 50%, corresponent l'altre 50% a la contribució nacional.
Podran ser beneficiaris d'aquests ajuts els armadors de vaixells pesquers actius i d'alta en el Registre General de la flota pesquera, que hagin exercit l'activitat pesquera un mínim de cent vint dies al mar, en el període global que suma els dos anys anteriors a l'any de presentació de la sol·licitud de l'ajut, que estiguin afectats per la paralització temporal de l'activitat pesquera.
L'ajut per paralització temporal podrà concedir-se per una durada màxima equivalent a sis mesos per vaixell i beneficiari, durant el marc de programació 2014-2020 del Fons Europeu Marítim i de la Pesca.
El projecte ESMERA (pimes europees per a aplicacions robòtiques), finançat pel programa de recerca Horizon 2020, ofereix suport financer i tutoria per a pimes que desenvolupin solucions robòtiques adreçades a algun dels reptes definits per empreses clau europees en els camps de l'energia, fabricació, agro alimentació i construcció.
En aquest primera convocatòria, ESMENA demana propostes adreçades a desenvolupar tecnologies robòtiques innovadores que competeixin entre elles per resoldre els reptes definits per la indústria i els usuaris.
Aquestes tecnologies poden implicar, tot i no estar limitades, a robots totalment o pràcticament autònoms o aplicacions de col·laboració entre humans i robots.
En total s'han definit 8 reptes.
En aquesta primera convocatòria es seleccionaran 16 experiments en la fase 1.
Cada projecte rebrà un finançament de com a màxim 75.000 euros.
Els millors 8 experiments seran seleccionats per a la fase 2 i rebran 125.000 euros.
Les propostes s'han de presentar en anglès.
Es poden presentar pimes de manera individual, però els consorcis són benvinguts.
Galileo és un sistema de navegació per satèl·li t, construït per la Unió Europea (UE) i l'Agència Espacial Europea (GSA).
Un dels objectius del Galileo és proporcionar un sistema de posicionament d'alta precisió.
Actualment, la tecnologia GNSS s'està fent servir àmpliament en el transport per carretera.
Entre les aplicacions més innovadores, la de la conducció autònoma transformarà radicalment el concepte de mobilitat millorant la seguretat viària, reduint el trànsit i com a conseqüència també la contaminació, a la vegada que incrementarà el confort pel conductor i els passatgers.
El concepte "conducció autònoma" pretén transferir la funció de control del vehicle del conductor humà al sistema automatitzat, que ha de ser conscient de la seva ubicació, sentir l'entorn i navegar prenent decisions sense aportacions humanes.
Aquesta aplicació pertany a la categoria d'aplicacions de seguretat crítica, ja que el seu fracàs pot tenir conseqüències greus per a les persones, propietats i medi ambient.
Per tant, els cotxes autònoms necessiten motors de posicionament altament rendibles que facin un ús òptim d'un conjunt complet de sensors que es complementen entre si en una solució hibridada.
Aquesta solució ha d'estar necessàriament basada en la tecnologia GNSS, a causa de la seva capacitat única de proporcionar un posicionament absolut precís i informació de temps precisa.
L'objectiu de la convocatòria és desenvolupar una unitat de posicionament a bord innovadora que sigui adient per una conducció autònoma total.
L'RDA ( Research Data Alliance ) busca experts diversos i ben connectats en domini de dades per unir-se al seu programa d'ambaixadors europeus.
S'ofereixen fins a sis ajudes d'un màxim de 7.000€ als experts que donin suport a la difusió dels resultats de la RDA, encoratjant als professionals de la informació en el seus camps específics per unir-se a la comunitat RDA i proporcionar informació i contribució pràctica a les seves activitats.
Els ambaixadors seleccionats no només han de ser experts reconeguts, sinó també excel·lents comunicadors.
Actuaran com a enllaços entre la RDA, organitzacions i comunitats amb l'objectiu de fomenta la compartició de dades i la recerca amb ús de dades.
El programa està dissenyat per ajudar els experts a fer créixer la seva xarxa i col·laborar amb persones i organitzacions afins, a la vegada que es busca augmentar l'impacte del seu treball en el creixement professional.
La RDA es compromet a proporcionar als candidats seleccionats el suport financer i operatiu per al seu treball i el reconeixement oficial.
Per aquells que estiguin interessats, han de completar el formulari de sol·licitud abans del 5 de desembre de 2018.
Tots els candidats seran notificats del resultat de la seva sol·licitud abans del 15 de gener de 2019.
Tingueu en compte que els candidats han de treballar/residir a Europa per poder optar a les subvencions d'ambaixador.
La RDA, creada al 2013, per la Comissió Europea, la National Science Foundation del govern dels Estats Units i l'Institut Nacional d'Estàndards i Tecnologia i el Departament d'Innovació del Govern d'Austràlia, té més de 7.000 membres i representa a 137 països.
Aquesta aliança es reuneix en grups de treball centrats en el desenvolupament de la infraestructura que promou l'intercanvi de dades de recerca.
La Unió Europea dóna suport a activitats de la RDA a través d'Horizon 2020.
El Pla Integrat de Tecnologia Energètica Estratègica (SET) adoptat per la Comissió Europea identifica 10 accions clau sobre el que es necessita en investigació i innovació.
De totes aquestes accions, l'acció 6 té com a objectiu "aconseguir que la indústria de la Unió Europea consumeixi menys energia i sigui més competitiva".
Aquesta licitació té com a objectiu la recerca de projectes que contribueixin a dur a terme el pla d'implementació de l'acció 6, així com millorar la sinergia entre els programes de I+I europeus i nacionals en els estats membres de la Unió Europea.
La proposta seleccionada haurà de centrar els seus esforços en:
Aquesta licitació està finançada pel fons europeu Horizon 2020.
El Direcció General de Formació Professional Inicial i Ensenyaments de Règim Especial del Departament d'Ensenyament, dins del pla de formació permanent del professorat de formació professional, ha publicat la convocatòria d'estades de formació al professorat de formació professional.
Aquestes estades hauran de realitzar-se en empreses i institucions, i suposaran pels professorat una actualització tecnicopràctica específica.
Hi ha dos tipus d'estades de formació: les de tipus A i les de tipus B.
Es posen a disposició 120 estades de formació de tipus B, en períodes i horaris coincidents, totalment o parcialment, amb l'horari lectiu del professorat, durant el curs 2018-2019.
Les estades es distribueixen en:
Pot sol·licitar aquestes estades:
La durada de les estades serà d'entre dues i quatre setmanes.
Les estades de formació del professorat s'han de dur a terme preferentment en el territori europeu.
Aquesta convocatòria pot ser susceptible de finançament per part del Fons Social Europeu.
L'Agència Executiva per petites i mitjanes empreses convoca aquesta licitació per a projectes d'innovació i tecnologia de la indústria lleugera europea (ELIIT) amb l'objectiu de permetre la col·laboració europea de petites i mitjanes empreses actives en indústries lleugeres, especialment indústries tèxtils de roba de vestir, de cuir i calçat (TCLF) i proveïdors o propietaris tecnològics per impulsar la innovació i la transferència de tecnologia.
Els objectius generals d'aquesta convocatòria són:
Aquesta licitació està finançada pel fons europeu COSME.
La Cámara de Comercio, Industria, Servicios y Navegación de España, en el marc del programa d'accions d'internacionalització i del programa operatiu pluriregional FEDER 2014-2020 publica la convocatòria d'ajuts Missió Comercial Directa a Xina.
L'objectiu de la convocatòria és la selecció d'operacions realitzades per les pimes que contribueixin a promoure la seva internacionalització en una missió comercial directa a Shenzhen i Hong Kong que se celebrarà del 24 de novembre al 2 de desembre de 2018.
El nombre màxim d'empreses beneficiaries serà de 20.
Les subvencions estaran cofinançades amb el programa FEDER en un 40%.
Una nova edició del fòrum de coproducció When East Meets West (WEMW) es celebrarà a Trieste (Itàlia) entre el 20 i el 22 de gener de 2019, en el marc del Trieste Film Festival.
Compta també amb el suport del Subprograma MEDIA d'Europa Creativa, de MiBACT - Direzione Generale per il Cinema, de CEI ( Central European Initiative ) i de la Regione Autonoma del Friuli Venezia Giulia.
El fòrum agruparà uns 450 professionals de més de 35 països i, en particular, de les regions que destacaran enguany: Europa Central i Oriental (República Txeca, Polònia, Eslovàquia, Ucraïna) i Benelux (Bèlgica, Luxemburg i Països Baixos).
L'esdeveniment inclourà diverses accions:
Productors provinents d'Europa, Canadà, Estats Units i Amèrica Llatina seran elegibles per al fòrum.
Es presentaran 20 llargmetratges de ficció i/o documentals.
El fòrum inclourà un ric programa de panels i casos d'estudi dedicats a les oportunitats de coproducció en els països d'enfocament.
Criteris d'elegibilitat dels projectes:
Totes les sol·licituds han d'incloure: formulari de sol·licitud, 5 a 8 pàgines de tractament en anglès, pla de finançament, teaser del projecte enviat o obra prèvia del director.
Data límit: 31 d'octubre de 2018
Taller dissenyat per a tres llargmetratges de ficció en fase d'edició provinents d'un país d'Europa de l'Est o Itàlia.
Els equips de productors/directors seleccionats rebran assessorament personalitzat d'un consultor-editor i comentaris experts dels millors professionals del cinema internacional (productors creatius, programadors de festivals, agents de vendes, etc.).
L'objectiu principal és fomentar el potencial artístic de les retallades preliminars seleccionades i, al mateix temps, augmentar el potencial de vendes i circulació de les pel·lícules completades.
Secció de treball en progrés per a projectes documentals d'Europa de l'Est i Itàlia.
Last Stop Trieste presentarà documentals en etapa avançada d'edició i desenvolupats anteriorment a Ex-Orient Film, BDC Discoveries by Balkan Documentary Center, Docu Rough Cut Boutique a Sarajevo o presentats en les edicions anteriors delBaltic Sea Fòrum, ZagrebDox PRO i When East Meets West.
La nova secció de treball en progrés per a llargmetratges de ficció amb coproductors italians majoritaris o minoritaris.
L'objectiu principal és oferir una doble oportunitat a tots els productors italians, fomentant les seves possibilitats d'atreure socis de distribució en els àmbits nacional i internacional.
Les Capitals Europees de la Cultura són uns premis del Consell i Parlament Europeu creats l'any 1985 que es donen a 1 o 2 ciutats d'Europa cada any que participen per mostrar el desenvolupament i la vida cultural que tenen.
Mitjançant aquesta iniciativa s'ajuda a destacar la riquesa i diversitat cultural d'Europa, es reafirmen els trets culturals, augmenta el sentit dels ciutadans europeus i impulsa a contribuir en la cultura i desenvolupament de les ciutats.
Els premis consisteixen en finançament econòmic que permet rehabilitar les ciutats, potenciar el perfil internacional, impulsar la imatge de la ciutat als seus propis habitants i impulsar el turisme.
L'objectiu d'aquesta licitació és crear un grup d'experts i prestar serveis de desenvolupament de capacitats i activitats d'aprenentatge entre iguals per a les pròximes Capitals Europees de la Cultura.
Es vol proporcionar informació, contactes i formació útil als equips de les Capitals Europees de la Cultura i a les ciutats que desitgin sol·licitar el títol, millorar la qualitat de les sol·licituds i aconseguir un desenvolupament més exitós dels premis.
Aquesta licitació es conforma en el marc de Capitals Europees a la Cultura finançada pel fons europeu Europa Creativa.
(LIM) és una plataforma europea que compta amb el suport d'Europa Creativa Media i que s'encarrega de dur a terme projectes de llargmetratges per a persones que disposin d'un pressupost limitat.
L'objectiu de LIM és ajudar a persones del sector, com guionistes o directors, a tirar endavant els seus projectes sense problemes de costos i finançament.
La plataforma LIM busca 16 projectes per enfortir la seva capacitat per continuar desenvolupant films dins d'un marc de baix pressupost.
Els candidats han de ser guionistes o directors amb un primer, segon o tercer projecte de llargmetratge, així com artistes provinents del teatre, el documental o les arts visuals, que desitgin participar amb un projecte en fase primerenca de desenvolupament.
El programa inclou tres setmanes de tallers, així com la presentació dels projectes en gran esdeveniments:
Els Premis Europa Nostra es concedeixen anualment per identificar i promoure bones pràctiques en la conservació del patrimoni cultural, per estimular els intercanvis transfronterers de coneixement i experiència a tot Europa, per millorar la sensibilització i estima del patrimoni cultural europeu, i per a fomentar altres iniciatives excel·lents a través del poder de l'exemple.
Aquests premis van ser creats l'any 2002 per la Comissió Europea en aplicació del programa Europa Creativa.
Europa Nostra, la veu del patrimoni cultural a Europa, ha estat la responsable de gestionar aquests premis arran la seva experiència en reconèixer públicament l'excel·lència en l'àmbit del patrimoni cultural europeu.
Es premiaran destacats èxits patrimonials en les següents categories:
Els criteris per l'avaluació i selecció de les propostes es basaran en l'excel·lència de la feina realitzada i la recerca preliminar executada, respecte pels valors artístics, culturals i socials, establiment, autenticitat, integritat i dimensió europea.
Les propostes presentades poden ser a escala local o internacional.
Cada any es triaran 30 èxits patrimonials a tota Europa.
El nombre de premiats variarà en funció de la quantitat i qualitat de les entrades.
Fins a 7 propostes seran premiades amb el Grand Prix.
Un projecte rebrà el premi del públic.
La present licitació té per objectiu millorar la capacitat de la Presidència de Desastres i Gestió d'Emergències de Turquia (AFAD) en l'adaptació i recuperació dels riscos de desastres derivats del canvi climàtic al país, d'acord amb les polítiques de la Unió Europea i internacionals.
En aquest context, l'AFAD obtindrà suport per determinar els riscos i identificar mesures i opcions polítiques per mitigar els desastres potencials induïts pel canvi climàtic.
També, per aprofitar els resultats de la reducció de pèrdues, reduir els riscos de desastres i desenvolupar opcions tècniques, financeres i de planificació per augmentar la capacitat d'adaptació al canvi climàtic i la capacitat de recuperació dels grups d'interès.
La participació està oberta a totes les persones físiques i/o organitzacions internacionals que tinguin nacionalitat en algun dels estats membres de la Unió Europea.
No es pot presentar més d'una sol·licitud per part d'una persona física o jurídica, sigui quina sigui la forma de participació.
Europa Creativa ha donat a conèixer els resultats de la convocatòria per donar suport al desenvolupament de videojocs europeus.
Entre els seleccionats, hi ha un estudi d'art interactiu català, Mango Protocol, que ha obtingut 29.853,00€ per al desenvolupament del videojoc "CEM".
En total, en aquesta convocatòria s'han atorgat 3.719.720,00€ per subvencionar 30 projectes, d'entre 132 presentats.
Un dels objectius del subprograma MEDIA és incrementar la capacitat dels productors europeus de vídeojocs per tal de desenvolupar els projectes amb alt contingut innovador i una "jugabilitat" de qualitat, que tingui un potencial per a circular a través d'Europa i més enllà, i millorar la competitivitat de la indústria dels videojocs en els mercats europeus i internacionals facilitant la retenció de la propietat intel·lectual per part dels desenvolupadors europeus.
El Departament d'Agricultura, Ramaderia, Pesca i Alimentació continua efectuant els pagaments del Programa de Desenvolupament Rural de Catalunya PDR.cat2020, complint així amb els compromisos assumits amb els agricultors.
S'ha fet efectiu el pagament dels imports corresponents a la campanya 2017 de l'ajut de producció integrada amb un import total de pagament de 4.755.648,97 €.
La producció integrada és un sistema de producció d'aliments de qualitat mitjançant mètodes respectuosos amb la salut humana i el medi ambient.
Dona resposta a les demandes de qualitat i seguretat en els aliments que exigeixen els consumidors responsables.
La qualitat i la seguretat dels productes es garanteixen mitjançant una certificació oficial.
Aquests ajuts, amb compromisos a 5 anys vista, s'emmarquen dins el PDR.cat2020, amb el cofinançament del Fons Europeu Agrícola de Desenvolupament Rural (FEADER).
L'objectiu d'aquesta línia és reduir la contaminació d'aigües i sòls, fomentar la biodiversitat i millorar l'eficiència dels recursos naturals, donant suport a l'adopció de metodologies de producció vegetal que utilitzin al màxim els recursos i mecanismes de producció naturals per tal d'assegurar, a llarg termini, una agricultura sostenible i la protecció dels recursos naturals.
Aquest pagament es farà efectiu a 2.045 beneficiaris de 26 comarques, i té un impacte sobre 44.445,86 ha de conreu.
L'objectiu d'aquest Grup de Treball és reforçar les polítiques en matèria de joves i optimitzar les actuacions i respostes als reptes presents i futurs.
S'emmarca dins del Comitè de Seguiment del Programa de Desenvolupament Rural (PDR) de Catalunya 2014-2020, amb l'objectiu d'examinar i debatre en profunditat determinats aspectes de l'estratègia i execució del PDR en aquesta matèria.
El PDR.cat2020 té com a primer repte estratègic establir polítiques especifiques per als joves del món rural, que fomentin el seu arrelament i desenvolupament econòmic i social.
El debat del Grup de Treball es va centrar a analitzar la implementació de les actuacions, des de la perspectiva dels joves, en tres àmbits: les mesures dirigides al sector agrari, al món rural -especialment pel que fa al programa Leader-, i les del PDR que no s'encabeixen en els àmbits anteriors.
També es va coincidir en la necessitat de valorar les necessitats formatives i d'assessorament pel que fa als joves emprenedors del sector agrari i del món rural en general.
El Grup de Treball proposarà millores a implementar en les properes mesures i operacions de la nova Política Agrària Comuna (PAC) post 2020 per tal de millorar la integració de la perspectiva dels joves en les mesures del PDR.
Els premis European Digital Skills seran presentats per Mariya Gabriel, Comissària Europea d'Economia i Societat Digitals el 6 de desembre de 2018.
Aquests premis són una gran oportunitat perquè els nominats mostrin els seus projectes, ja que els guanyadors de cada categoria seran convidats a exhibir els seus projecte en la conferència ICT 2018 a Viena com a recompensa.
Els European Digital Skills Awards 2018 que s'organitzen amb el suport de la Coalició d'Habilitats Digitals i Ocupació, reconeixeran iniciatives que hagin millorat les competències digitals dels europeus a l'escola, en el treball, per a especialistes en TIC, per a dones i a la societat en general.
Els projectes guanyadors seran seleccionats en les següents cinc categories:
Els premis estan oberts a qualsevol organització o empresa (administracions públiques nacionals o locals, empreses, educació, organitzacions no governamentals, associacions o una barreja d'ells) que realitzin projectes d'habilitats digitals a Europa.
La iniciativa ha de cobrir un o diversos estats membres de la UE i ha d'haver començat i mostrat resultats entre l'1 de gener de 2016 i el 30 d'octubre de 2018.
L'objecte dels ajuts és compensar els ramaders pels costos derivats de l'execució de programes i actuacions sanitàries adreçats al control i la prevenció de malalties dels animals.
Aquests ajuts estan cofinançats pel Fons Europeu Agrícola de Garantia (FEAGA).
Poden ser entitats sol·licitants i perceptores de l'ajut les agrupacions de defensa sanitària que estiguin reconegudes com a tals, o que estiguin en tràmit de reconeixement, que duguin a terme algun dels programes sanitaris detallats a les bases reguladores.
Són susceptibles de ser subvencionades les despeses derivades de l'execució dels programes i les actuacions sanitàries corresponents a:
Les persones sol·licitants han d'haver realitzat les actuacions objecte dels ajuts entre el 2 de setembre de 2017 i l'1 de setembre de 2018.
Data límit: 10 dies naturals que compta des de l'endemà de la publicació d'aquesta Resolució en el DOGC núm. 7715 de 28 de setembre de 2018
La Copernicus és la propera Hackaton del programa europeu d'observació de la Terra (Copernicus), i tindrà lloc a Helsinki del 16 al 18 de novembre.
La contaminació de l'aire a les ciutats representa una amenaça important per a la salut humana i la qualitat de vida de milions de persones a tot el món.
Moltes àrees no tenen cap xarxa de monitorització de la qualitat de l'aire i es basen principalment en la modelització i la informació per satèl·lit.
L'objectiu de la hackaton és crear solucions per ajudar a la gent a identificar i evitar contaminants en la seva vida quotidiana, fent servir les dades de Copernicus.
Es poden crear noves solucions o afegir característiques relacionades amb l'atmosfera a solucions ja existents.
També es poden proposar visualitzacions innovadores de les dades per a usos acadèmics o per conscienciar sobre el medi ambient.
Pot ser per mòbil, web, aplicacions, plataformes o hardware.
Els premis estan valorats en 30.000 euros i inclouen:
Tots els participants rebran roba AtmosHack.
El 5 d'octubre es reuniran tots els potencials participants i formaran els seus equips.
La mobilització de la inversió en eficiència energètica i renovables és clau per a la transició energètica d'Europa.
Tanmateix, malgrat un enorme potencial, poques ciutats i comunitats europees aconsegueixen desenvolupar i augmentar els paquets d'inversió.
Es necessita un alt grau d'innovació organitzativa, tècnica i financera per assolir una escala significativa.
Una bretxa clau és la manca de capacitat de les autoritats públiques, especialment dels municipis petits i mitjans per transformar les seves estratègies globals a llarg termini en conceptes d'inversió creïbles.
Les autoritats públiques tenen recursos limitats, en particular, per accedir als coneixements tècnics i jurídics financers, necessaris per recollir dades addicionals, desenvolupar un programa d'inversió d'escala i dissenyar estratègies de finançament que demostrin maduresa suficient permeten accedir a diferents rutes de finançament, és a dir, desenvolupar el seu concepte d'inversió.
S'espera que les propostes creïn i funcionin en l'establiment d'una transició energètica en les ciutats europees i que ofereixin suport i serveis financers a ciutats i municipis o als seus grups.